Johann Gottfried Herder

Johann Gottfried Herder (Mohrungen, Ekialdeko Prusia, gaur egun Varmia-Mazuriako voivoderria, Polonia, 1744ko abuztuaren 25a - Weimar, 1803ko abenduaren 18a) alemaniar filosofo eta idazlea izan zen.

 Bizitza 
Königsbergeko Unibertsitatean ikasi zuen eta Kanten ikaslea izan zen, gero maisuaren ideietatik aldendu bazen ere. Ministro protestante egin zen. Frantziara egindako bidaian entziklopedistak ezagutu zituen (1764). Mintzairaren eta literaturaren inguruko gogoeta eginik, herriaren sena goretsi eta literatura nazional baten premia azaldu zuen. Ideia horiek eragin garbia izan zuten Goetherengan eta Sturm und Drang mugimenduaren eraketan. Volkslieder (1778-1779, «Europako herri kantak») bildu, itzuli eta argitaratu zituen.

Filosofia historiko alemaniarrari hasiera eman zion bere idazlan kritikoetan. Bertan, giza zibilizazio-motak ikertzen ditu, herrietako hizkuntzak eta kulturak, ingurumenaren eta testuinguru historikoaren arabera aztertuta: Abhandlung über den Ursprung der Sprache (1770, «Hizkuntzaren jatorriari buruzko tratatua»); Ideen zur Philosophie der Geschichte der Menschheit (1784-1791, «Gizadiaren historiaren filosofiari buruzko ideiak»); Älteste Urkunde des Menschengeschlechts (1793-1798, «Gizadiaren aurrerapenari buruzko gutunak»)

 Erreferentziak 

 Bibliografia 
 Azurmendi, Joxe (2007): Volksgeist. Herri gogoa, Donostia, Elkar, .
 Uribarri, Ibon (2008): "Herder, Johann Gottfried" in Filosofiaren historia, Donostia, Elkar, .

 Ikus, gainera 
 Goethe
 Nazionalismo

 Kanpo estekak 
 Hizkuntzaren jatorriari buruzko tratatua EHUren webguneko Klasikoak bilduman.

Kategoria:Alemaniako filosofoak
Kategoria:Alemaniako idazleak
Kategoria:XVIII. mendeko filosofoak
Kategoria:XVIII. mendeko idazleak
Kategoria:Alemaniar nazionalistak
H
Kategoria:Alemaniako hargin beltzak
Kategoria:Varmia-Mazuriako voivoderriko jendea
Kategoria:Filosofo sozialak
Kategoria:Gogamenaren filosofoak
Kategoria:Zientziaren filosofoak
Kategoria:Itzulpen ikasketetako akademikoak
Kategoria:Zientzien Prusiar Akademiako kideak
Kategoria:Hargin beltzak